﻿ INTERPRETAREA NORMEI JURIDICE ŞI POSIBILE CODIFICĂRI SPECIALE CODUL CRIMELOR DE RĂZBOI ŞI AL CRIMELOR CONTRA PĂCII ŞI UMANITĂŢII Iosif FRIEDMANN – NICOLESCU( Abstract: Armistice Convention of 12 September 1944 concluded between the Romanian Government on the one hand and the Government of the Soviet Union, the United Kingdom and United States on the other hand, the Peace Treaty of February 10, 1947 between the Allied and Associated Powers and Romania, ratified on 23 August 1947 were followed by national legislation that can be a real code of war crimes and crimes against peace and humanity Some regulations in those days still have influence in national and public life Keywords: War, Crimes against humanity and peace Dihotomia ŞTIINŢĂ şi CODIFICARE, în actualul context legislativ din România, când suntem contemporani cu „NOILE CODURI” poate fi studiată şi din perspectiva interpretării normei juridice, dar şi printr-o viziune novatoare asupra unor acte normative care s-ar putea constitui într-un veritabil cod al crimelor de război şi al crimelor contra păcii şi umanităţii Desigur, astăzi în epoca de după războiul rece şi după căderea cortinei de fier, ameninţările unor conflicte armate mondiale sunt mai mici, însă normele juridice care să reglementeze materia, trebuie să existe, codificate sau necodificate Nu pot fi neglijate conflictele armate regionale prezente în ultimii 60 de ani şi care au creat o nouă viziune asupra păcii şi războiului din perspectiva reglementărilor internaţionale Nu ne propunem în paralel să facem un tablou al geo-politicii şi geo-strategiei din actuala perioadă, în care conţinutul principal este globalizarea, inclusiv a globalizării conflictelor armate, ci numai să revedem normele care reglementează reprimarea crimelor de război, cât şi reprimarea crimelor contra păcii şi umanităţii, într-o posibilă codificarea a cestora Norme apărute în organizarea postbelică a lumii contemporane şi care au redat valorile umane pierdute în ideologia de război din perioada 1930 – 1944 de la Atlantic la Pacific şi până în Extremul Orient Normele Dreptului internaţional şi conţinutul tratatelor post-belice au fost impuse de învingători, iar „regulile” aplicate în cadrul Tribunalelor pentru crimele de război de la Nurenberg şi de la Tokyo au fost stabilite de coaliţia Puterilor Aliate şi Asociate, cât şi de Comandamentul Militar American Un răspuns coerent raportului dintre noţiunea de ŞTIINŢĂ (evident a Dreptului) şi noţiunea de CODIFICARE (în dreptul intern) în ecuaţia ŞTIINŢĂ – CODIFICARE impune o succintă analiză a noţiunilor, în raport de scopul studiului de faţă Ştiinţa Dreptului are ca obiect de studiu Dreptul ca ansamblu de reguli de comportare în relaţiile sociale, al căror principal caracter este obligativitatea, care la nevoie este impusă de forţa coercitivă a Statului sau a statelor, în cazul Dreptului internaţional public În lumea contemporană coerciţia statelor împotriva unui stat sau grup de state se manifestă complex de la măsuri de natură economică, la măsuri de natură militară Codificarea reprezintă o formă de sistematizare a normelor juridice dintr-un sistem de drept, care presupune cuprinderea într-un cod, a tuturor normelor juridice aparţinând aceleiaşi ramuri de drept, sau mai restrâns, reglementări aparţinînd aceleiaşi instituţii de drept Codificarea implică un efort uriaş de prelucrare a unui material legislativ complet aparţinând unei ramuri de drept şi introducerea de norme unitare cerute de evoluţia relaţiilor sociale, prelucrare care are în vedere evouţia legislativă în materia/domeniul supus operaţiunilor de codificare Totodată definirea şi tratarea identică/similară a aceleiaşi instituţii de drept, este unul din scopurile codificării Dicţionarul limbii române, tratează codificarea, ca fiind „sistematizarea şi reunirea normelor juridice referitoare la o anumită ramură a dreptului” Codificarea are ca premiză de bază principiile generale ale sistemului dreptului şi ale ramurii de drept ce urmează a fi codificată, redând într-un singur act normativ unitar în conţinut şi formă, toate normele juridice dintr-o ramură sau cel puţin majoritatea normelor juridice ale acelei ramuri de drept Practic, codificarea este o redare coerentă şi sistematizată a unei legislaţii specifice şi/sau speciale, care va constitui dreptul pozitiv şi totodată dreptul comun în materie Codul are forţa juridică a unei legi, însă este un act unic al legiuitorului, care reglementează unitar un domeniu al vieţii sociale, cu o organizare într-o concepţie istorico-logică diacronic, care va epuiza din punct de vedere normativ domeniul supus reglementării codificate Acest act legislativ unic, este un act normativ complex, care sistematizează într-o succesiune evolutivă un domeniu, de regulă special, care trebuie reglementat complet Codificarea este o revoluţie şi totodată o evoluţie legislativă, o formă complexă a reglementării unui domeniu al vieţii sociale, al unui domeniu al unei ramuri de drept, al unor acte şi fapte din sfera generală şi specială a vieţii sociale Ideea de codificare în drept este un important progres al ştiinţei dreptului, care totodată crează un mecanism complex pentru aplicarea coerentă a unor instituţii juridice la realităţile vieţii sociale Codificarea este o operă legislativă complexă, care are la bază cultura juridică a epocii în care este elaborat codul, cu perspectiva de reglementare legislativă pentru un viitor foarte îndelungat, timp în care se aplică normele codificate Opera legislativă de codificare, are drept scop elaborarea unui act normativ într-o viziune şi într-o concepţie unitară, grupată sistemic Codificarea permite o analiză metodologică a instituţiilor de drept reglementate, plecând de la unitate în diversitate, într-o coerenţă unitară sistematizată Într-o recentă lucrare de texte de drept „alese”, se face o încercare de definire a noţiunilor „CODE” şi „CODIFICATION”, ceea ce demonstrează interesul pentru a defini aceste două noţiuni-instituţii de drept Preluăm o idee a lui Jean Carbonnier din lucrare spunând că nu suntem în faţa unei „glaciaţiuni” pe care o aduce codul şi codificarea, ci suntem în faţa unei „modernităţi” Această idee subliniază raportul dintre clasic şi modern în abordarea teoriilor care consideră că legea trebuie codificată Ştiinţa dreptului susţine necesitatea codificării, necesitate ce este susţinută deopotrivă de doctrina şi practica judiciară, de viaţa socială de zi cu zi Codificarea are nu numai un scop în sine, dar şi un rezultat urmărit, un scop bine determinat: - interpretarea unitară a normei juridice codificate; - hotărâri judecătoreşti coerente şi unitare cu o jurisprudenţă previzibilă şi constantă; - simplificarea şi unificarea tutror procedurilor în ramura respectivă de drept; - asigurarea premiselor unei culturi juridice sociale, a efectelor preventiv educative ale normelor juridice în societate Din vorbirea curentă nu putem prelua înţelesul comun dat codificării, de încifrare, de secretizare a unor acte şi fapte sociale, ori un cuvânt la modă astăzi, de ocultare Este evident că există o perspectivă asupra Ştiinţei Dreptului la confluenţa codificărilor din România perioadei 1864 – 2009 şi care prezintă un real interes din perspectiva evoluţiei legislaţiei naţionale şi a interpretării normei juridice şi a unor posibile codificări speciale – repetăm: a unei posibile codificări, cum ar fi: „Codul crimelor de război şi al crimelor contra păcii şi umanităţii” În cele ce succed, ne-am propus să examinăm o posibilă codificare, plecând de la Convenţia de Armistiţiu din 12 Septembrie 1944 încheiată între Guvernul Român şi Guvernul Uniunii Sovietice, Regatului Unit şi Statelor Unite ale Americii, a Tratatului de Pace din 10 Februarie 1947 dintre Puterile Aliate şi Asociate şi România, ratificat la 23 August 1947, care au fost urmate de o legislaţie internă ce se poate constitui într-un veritabil cod al crimelor de război şi al crimelor contra păcii şi contra umanităţii Având ca punct de plecare în studiul nostru reglementările internaţionale la care România a fost şi este parte, vom vedea cum unele reglementări din acele vremuri au influenţat şi influenţează şi astăzi legislaţia naţională şi viaţa publică, inclusiv adoptarea de noi reglementări concordante Convenţiei de Armistiţiu şi Tratatului de Pace Nu putem uita că Andrei RĂDULESCU a afirmat: „Ideea unei organizaţii pentru justiţia internaţională a existat de multă vreme Omenirea, dornică de dreptate, a căutat aproape totdeauna să-i asigure triumful nu numai înăuntrul diferitelor grupăi sociale ci şi în raporturile externe ale acestor grupări” Anterior, în 1934 a apărut un studiu al juristului C Cutcutache Râmniceanu: „SOCIETATEA NAŢIUNILOR şi noile tendinţe de reorganizare economică şi politică a Europei”, ceea ce arată procupările specialiştilor români anterioare declanşării celui de al doilea război mondial, fiindcă lucrarea a primit PREMIUL Grupărei Universitare Române pentru Societatea Naţiunilor, preocupări pentru o justiţie international existând în România inter-belică Dacă amintim că acest studiu a fost dedicat: „Virtuosului şi neobositului patriot, Excelenţei Sale, Domnului NICOLAE TITULESCU, cu cele mai respectuoase omagii de profundă admiraţie”, constatăm că lumea ştiinţifică românească era preocupată de dreptul international public, de locul şi rolul României în lume Vom sublinia că din această perspectivă şi viziune, nu au fost elaborate studii referitoare la interpretarea normei juridice, poate şi fiindcă după cel de al Doilea Război Mondial priorităţile au fost altele decât analiza legislaţiei post-belice Viaţa tumultuoasă de refacere a rănilor celei mai mari conflagraţii mondiale nu au mai inclus şi analiza ştiinţifică a interpretării normelor reparatorii, a nenorocirilor unui război dus cu mijloace neconvenţionale Ideea înfiinţări unei instanţe penale internaţionale pentru judecarea crimelor de război şi împotriva umanităţii, apare întâi ca un apel la conştiinţa mondială „în care Germania era acuzată de săvîrşirea de atrocităţi şi violări ale dreptului ginţilor în Polonia” Justiţia penală internatională a fost marcată profund de „prăbuşirea militară a Franţei, ocuparea Ţărilor de Jos, Danemarcei, Estoniei, Lituaniei, Letoniei şi amputarea severă a graniţelor României – prin acceptarea unor succesive cedări teritoriale în favoarea U R S S , Ungariei şi Bulgariei” În analiza pe care o facem în cele ce succed, avem în vedere la interpretarea normei juridice speciale că „dreptul a fost redus la lege”, am spune la cod, prin codificare Desigur, analiza unei posibile codificări o facem astăzi când conţinutul epocii în care trăim este globalizarea şi nu ca în epoca în care au fost elaborate normele ce fac obiectul analizei, când conţinutul epocii era „lupta pentru pace” şi „organizarea post-belică a lumii” Se poate vorbi şi de operă de reconstrucţie a Ţării după încheierea războiului Semnifitivă din punct de vedere istoric –pentru istoria noastră naţională– este Legea nr 442 din 24 August 1944 pentru desfinţarea lagărelor de internare, Decretul nr 1 625 din 23 August 1944 (Monitorul Oficial nr 197 bis din 24 August 1944), al cărui conţinut era constituit dintr-un Articol unic, care stabilea desfiinţarea lagărelor de internare, ca o premisă la noua legislaţie care va fi adoptată după acest moment Interpretarea normelor juridice după 23 August 1944 în materia crimelor de război şi a celor contra păcii şi contra umanităţii, sunt pe teritoriile României reîntregite (dar totuşi ciuntită, deoarece efectele Protocolului Adiţional Secret Sovieto – German din 23 August 1939, semnat la Moscova, pentru Guvernul Reich-ului german de I V Ribbentrop şi cu puteri depline din partea Guvernului U R S S de către V Molotov, produc încă efecte) supuse Înaltului Decret Regal nr 1626 din 31 August 1944, publicat Monitorul Oficial nr 202 din 2 Septembrie 1944, de repunere în vigoare a „Constituţiunii din 1866, cu modificările ce ulterior i-au fost aduse şi de Constituţiunea din 29 Martie 1923” În Monitorul Oficial nr 235 apare Decretul nr 1849 din 10 Octombrie 1944 „pentru completarea actului constituţional de la 2 septembrie 1944” şi de sancţionare exemplară a vinovaţilor pentru dezastrul ţării, scop în care au fost adăugate alineatele: „Legile speciale vor prevedea condiţiunile în care vor putea fi urmăriţi şi sancţionaţi toţi acei care în orice calitate şi în orice formă au contribuit la dezastrul ţării, în legătură cu războiul purtat împotriva Naţiunilor Unite Aceste legi vor putea prevedea şi măsuri pentru urmărirea averii lor” O enumerarea a acestor legi, ne conduce la ideea că ele sunt unitare şi au un singur scop, anume acela al respectării obligaţiilor asumate de România prin Convenţia de Armistiţiu din 12 Septembrie 1944 încheiat între Guvernul Român pe de o parte şi Guvernul Uniunii Sovietice, Regatului Unit şi statelor Unite ale Americei pe de altă parte, publicat în Monitorul Oficial nr 219 din 22 Septembrie 1944 şi republicat din cauza unei erori tehnice în Monitorul Oficial nr 246 din 14 Noiembrie 1944, în limbile română, rusă şi engleză Din Convenţia de Armistiţiu este important de reţinut conţinutul art 14: „Guvernul şi Înaltul Comandament Român se obligă să colaboreze cu Înaltul Comandament Aliat (Sovietic) la arestarea şi judecarea persoanelor acuzate de crime de războiu” Tratatul de pace din 10 Februarie 1947 dintre Puterile Aliate şi Asociate şi România, ratificat la 23 August 1947, are o prevedere – art 5 – cu aplicabilitate şi pe viitor, nemărginit în timp: „România, care în conformitate cu Convenţia de Armistiţiu, a luat măsuri pentru disolvarea tuturor arganizaţiunilor de tip fascist pe teritoriul român, fie ele politice, militare sau paramilitare, precum şi altor organizaţiuni făcând o propaganda ostilă Uniunii Sovietice sau oricăreia dintre celelalte Naţiuni Unite, nu va îngădui în viitor existenţa şi activitatea unor organizaţiuni de această natură care au drept scop lipsirea poporului de drepturile sale democratice ” Pentru respectarea obligaţiilor asumate, România a adoptat o legislaţie conexă, dar a prevăzut în capitolul de infracţiuni din Codul penal, legislaţia codificată care aduce la îndeplinire dispoziţiile din actele internaţionale la care România este parte Adoptarea Ordonanţei de Urgenţă nr 31 din 13 martie 2002 privind interzicerea organizaţiilor şi simbolurilor cu caracter fascist, rasist sau xenofob şi a promovării cultului persoanelor vinovate de savârşirea unor infracţiuni contra păcii şi omenirii, este o ilustrarea a aducerii la la îndeplinire a angajamentelor României Dispoziţiile din Ordonanţă previn şi combat: ura naţională, ura rasială sau religioasă, discriminarea şi săvârşirea infracţiunilor contra păcii şi contra omenirii, interzicându-se organizaţiile şi simbolurilor cu caracter fascist, rasist sau xenofob şi promovarea cultului persoanelor vinovate de săvârşirea unor infracţiuni contra păcii şi contra omenirii În literatura de specialitate nu avem o definiţie şi un consens pentru definirea crimelor împotriva umanităţii, însă se recunoaşte că genocidul este termenul similar, însă care, în opinia noastră nu acoperă integral conţinutul acestor crime Se impun unele definiri conceptuale, în care trebuie subliniat caracterul de „masă” şi „sistematic” al distrugerii unor grupuri de populaţie civilă, din motive rasiale, politice, religioase sau din alte motive de intoleranţă, sau exterminările în masă sau torturarea în masă Toate aceste fapte trebuie să fie comise în cadrul unor conflicte militare – zonale sau extinse – între armată şi populaţia civilă, sau în caz revoltă populară Trebuie să existe o intenţie preexistentă de a comite asemena fapte, ele nefiind posibile să fie comise din culpă Crimele împotriva păcii sunt o variant a crimelor contra umanităţii, dar acestea sunt comise numai prin violarea tratatelor internaţionale şi numai în cadrul unui conflict armat între cel puţin două state Crimele împotriva păcii, sunt războaiele de agresiune, plănuite şi pregătite împotriva altor state independente şi suverane, prin violarea tratatelor şi acordurilor internaţionale Crimele împotriva păcii au fost definite în cursul Proceselor de la Nürnberg şi de la Tokyo, alături de crimele de război (ca formă a crimelor care încalcă legile războiului şi cutumele pentru purtarea războiului), iar crimele împotriva umanităţii (definite ca exterminarea, persecutarea pe motive politice sau rasiale, ca acte inumane săvârşite împotriva populaţiei civile şi în special împotriva copiilor, femeilor şi vîrstnicilor) Organizaţia Naţiunilor Unite a consacrat „principiul neagresiunii” în politica internaţională, stabilind că războiul de agresiune este cea mai gravă crimă internaţională, calificată „crimă împotriva păcii” Crimă împotriva păcii poate fi considerate şi propaganda în favoarea războiului, fiind considerat act preparatoriu de război De reţinut că toate crimele, contra umanităţii, contra păcii şi contra umanităţii au caracterul de a fi imprescriptibile în ceea ce priveşte sancţionarea acestora Se pot constitui într-un veritabil cod al crimelor de război şi al crimelor contra păcii şi umanităţii toate actele normative ale unui stat, acte normative menite să prevină, să urmărească şi să pedepsească aceste crime, având obligaţia asumată prin acte juridice internaţionale de a transpune în legislaţia naţională măsurile punitive şi totodată de a difuza actele normative – interne sau internaţionale – în vederea prevenirii comiterii unor asemenea fapte penale România şi-a asumat obligaţii pe care le respectă, astfel în Codul penal apar reglementate toate aceste aspecte Nu putem trece peste Legea nr 304 din 30 August 1947 pentru ratificarea Tratatului de Pace între România şi Puterile Aliate şi Asociate, care autoriza Guvernul să ratifice şi să execute tratatul de Pace, semnat la Paris la 10 Februarie 1947 Legea era votată de Adunarea Deputaţilor la 23 August 1947 în urma avizului Consiliului Legislativ nr 92 din 1947 România şi-a îndeplinit obligaţiile internaţionale asumate cu bună credinţă, astfel că a adoptat o legislaţie subsidiară, sancţionatorie a crimelor de război, a crimelor contra păcii şi contra umanităţii, înfiinţarea Tribunalelor Poporului şi a unei proceduri speciale de judecare a acestor crime, din care amintim: Legea nr 488 din 11 Octombrie 1944 privitor la măsurile privative de libertate împotriva celor vinovaţi de dezastrul Ţării şi la măsuri asigurătoare asupra bunurilor acestor persoane Legea nr 312 pentru sancţionarea criminalilor de război (Monitorul Oficial nr 94 din 24 Aprilie 1945) şi Legea nr 647 din 14 August 1945 pentru administrarea şi lichidarea bunurilor confiscate în temeiul Legii nr 312 din 24 Aprilie 1945 Legea nr 289 pentru desfiinţarea şi interzicerea organizaţiunilor de tip fascist, profascist, sau terorist, politice, militare sau paramilitare (Monitorul Oficial nr 189 din 18 August 1947) Legea nr 291 pentru urmărirea şi sancţionarea celor vinovaţi de crime de răsboiu sau împotriva păcii, ori a umanităţii (Monitorul Oficial nr 189 din 18 August 1947) În cadrul legilor reparatorii conexe, pe un loc aparte se află Decretul – Lege nr 607 din 1945 pentru anularea şi revocarea unor acte de dispoziţie încheiate în împrejurări speciale, act normativ care va repune în situaţia anterioară pe cei afectaţi prin Codul de românizare Definiţia interpretării normei juridice stabileşte că: interpretarea normei juridice este un proces amplu raţional logic, care explică sensul normei juridice, printr-o analiză teoretică a unui text sau al unui sistem de texte în raport de o situaţie de fapt sau de o suită de situaţii de fapt, prin care se urmăreşte punerea în concordanţă a voinţei legiuitorului cu realitatea, atunci când norma juridică nu este suficient de clară sau precisă În acelaşi sens vom defini interpretarea normei juridice codificate, adăugând că în cadrul codului avem o interpretare unitară şi sistematizată a fiecărei instituţii juridice Viitorul este al codificării legislative, al unei sistematizări a normelor juridice, pe care o face legislatorul în vederea armonizării legislaţiei naţionale cu normele juridice şi directivele construcţiei europene Codurile unice europene se vor impune în cadrul construcţiei europene, astfel că armonizarea şi sistematizarea normelor juridice vor cunoaşte noi valenţe 